Ixef amezwaru « Tabadut n tsuqilt d umezruy-is» nessaweḍ nefka-d deg tazwara tabadut n tsuqilt ɣef leḥsab n yinagmayen d yimnadiyen anda i d-nufa belli tasuqilt d asishel n uɛeddi seg tutlayt ɣer tayeḍ, akken nessaweḍ nefka-d leṣnaf n tsuqilt s umata akken i d-nefka leṣnaf n tsuqilt taseklant anda i d-nufa belli llan xemsa n leṣnaf n tsuqilt gar-asent tasuqilt tawurmant, tasegzayt, akken i nessaweḍ nefka-d kra n yilugan n tsuqilt anda i d-nufa belli amsuɣel ilaq ad yissin xerṣum snat neɣ tlata tutlayin, akken ilaq ad yegzu umsuɣel akken iwata aḍris-nni ara d-yessuɣel. Akken nessaweḍ nefka-d kra n wuguren i d-yettemlal umsuɣel gar-asent uguren n unamek d wuguren n umawal, ladɣa ɣer tutlayt taqbaylit imi tikwal mačči dayen isahlen akken ad yaweḍ umsuɣel ɣer unamek aḥeqqani n tefyirt. Akken i nessaweḍ nefka-d amezruy n tsuqilt deg umaḍal, akken i nessaweḍ nefka-d amezruy n tsuqilt taqbaylit anda i d-nufa belli aṭas n yimahilen i d-yellan deg tsuqilt taqbaylit deg yiseggasen ineggura.